Tutlayt n tmaziɣt ɣas akken tla d timawit aṭas n yimusnawen, imassaɣen, imazrayen...atg, i yewwten akken ad tt-arun, gar-asen llan wid yesqdacen agemmay n taɛrabt, wiyiḍ sqedcen agemmay n tlaṭinit, ma yella d agemmay tfinaɣ, yeqqim ɣur yimuhaɣ. Agemmay n taɛrabt d amezwaru yettusqedcen i ujerrid n tmaziɣt, ma d agemmay n tlaṭinit yettuseqdec deg taggara n tasut tis 18, imezwura i t-yesqedcen d iserdasen n umnekcum afransis, deg tazwara n lqern wis 20, ḍefrent iselmaden iqbayliyen.